b'\n_START_ARTICLE_\nOrient\xc4\x93ta taisne\n_START_SECTION_\nAss vektors\n_START_PARAGRAPH_\nVektora ass ir orient\xc4\x93ta vektora pamats. Visi vektori, kuri ir koline\xc4\x81ri ar k\xc4\x81du doto ortu, ir \xc5\xa1\xc4\xab orta ass vektori. Starp k\xc4\x81das ass vektoriem un re\xc4\x81liem skait\xc4\xbciem past\xc4\x81v savstarp\xc4\x93ja atbilst\xc4\xabba. Tas noz\xc4\xabm\xc4\x93, ka katram ass vektoram atbilst viens noteikts re\xc4\x81ls skaitlis, un otr\xc4\x81di \xe2\x80\x94 katram re\xc4\x81lam skaitlim atbilst noteikts ass vektors. \xc5\xa0o lielumu sauc par vektora algebrisko lielumu jeb koordin\xc4\x81tu._NEWLINE_Ja vektors ir apz\xc4\xabm\xc4\x93ts ar simbolu \\vec{A B}, tad t\xc4\x81 algebrisko lielumu apz\xc4\xabm\xc4\x93 ar  AB \\ . Savuk\xc4\x81rt, ja vektors apz\xc4\xabm\xc4\x93ts ar simbolu  \\vec{a} \\  un t\xc4\x81 asi ar  l \\ , tad t\xc4\x81 algebrisko lielumu apz\xc4\xabm\xc4\x93 ar  a_l \\ . Ass vektora algebriskais lielums ir vien\xc4\x81ds ar t\xc4\x81 moduli, t.i.,  a_l = |a| \\ , ja vektoram un t\xc4\x81 asij ir vien\xc4\x81di v\xc4\x93rsumi, un  a_l = -|a| \\ , ja vektora v\xc4\x93rsums ir pret\xc4\x93js t\xc4\x81 ass virzienam.'